astronomisk enhed | lex.dk – Den Store Danske
Astronomisk enhed, astronomical unit, au (eller AU, AE), astronomisk afstandsmål, der hovedsagelig anvendes til at angive afstande inden for Solsystemet. Enheden er fastlagt som radius i en tænkt cirkulær bane omkring Solen, i hvilken omløbstiden netop ville være 365,25690 døgn. Den antager herved en værdi, som er en smule mindre end den halve storakse i Jordens ellipsebane omkring Solen.
Værdien af 1 au er fastlagt af Den Internationale Astronomiske Union (IAU) i 2012 til 149.597.870.700 m ± 3 m; til langt de fleste formål kan længden 150 mio. km anvendes.
Til angivelse af større afstande i Universet benyttes parsec eller lysår.
Se også SI-systemet. Dokument vedr. IAU's 28. generalforsamling, 2012 i Beijing
Vil du citere denne artikel? Kopier denne tekst og indsæt den i din litteraturliste: Einicke, Ole Henrik: astronomisk enhed i Den Store Danske på lex.dk. Hentet fra https://denstoredanske.lex.dk/astronomisk_enhed